496.100

Ordinaziun chantunala davart la protecziun da la natira e da la patria (ONPGR)

dals 18-04-2011 (versiun dals 01-09-2024)

sa basond sin l'art. 45 da la constituziun chantunala1)

relaschada da la regenza ils 18 d'avrigl 2011

1. Disposiziuns generalas

Cumpetenza

Art.  1 1 Il   departament   cumpetent   per   la   protecziun   da   la   natira   e   da   la   patria   è   il departament d'educaziun, cultura e protecziun da l'ambient (departament).

2 Ils posts spezialisads cumpetents èn:

a)

l'uffizi per la natira e l'ambient per il sectur da la protecziun da la cuntrada e da la natira;

l'uffizi   da   cultura   per   il   sectur   da   la   protecziun   da   monuments   e   da l'archeologia.

b)

3 L'Uffizi   per   la   natira   e   l'ambient   e   l'Uffizi   d'agricultura   e   da   geoinfurmaziun fixeschan las directivas e las instrucziuns per projects da colliaziun e per contracts da cultivaziun. En il sectur da la protecziun dals biotops e da las spezias tenor dretg federal è l'Uffizi per la natira e l'ambient responsabel per las prescripziuns davart il cuntegn e per la controlla ch'ellas vegnian realisadas en ils projects da colliaziun.

Cun agid da controllas casualas controllescha el en quest  sectur ils contracts da cultivaziun   da   las   surfatschas   da   promoziun   da   la   biodiversitad   dal   stgalim   da qualitad 2 e da la colliaziun ed è cumpetent per controllar l'efficacitad da questas mesiras. *

1) DG 110.100 * tabellas da las modificaziuns a la fin dal relasch

1

496.100

Art.  2 Cumissiun per la protecziun da la natira e da la patria 1 La   presidenta   u   il   president   sco   er   las   commembras   ed   ils   commembers   da   la cumissiun   per   la   protecziun   da   la   natira   e   da   la   patria   vegnan   tschernids   da   la regenza   per   ina   perioda   d'uffizi   da   4   onns.   La   cumissiun   sa   cumpona   da maximalmain nov commembras e commembers.

2 Tar la cumposiziun da la cumissiun ston vegnir resguardads ils differents champs d'incumbensas tenor l'artitgel 1 da la lescha chantunala davart la protecziun da la natira e da la patria2).

3 La cumissiun vegn convocada da la presidenta u dal president, sch'igl è avant maun ina dumonda d'in departament u d'ina vischnanca u sche las fatschentas pretendan quai. Il secretariat vegn manà da la tgira chantunala da monuments.

4 Sche la cumissiun vegn consultada d'ina vischnanca per in'expertisa, po ella metter a quint sias expensas a la vischnanca. Per scuntrar ils custs per las commembras e per ils commembers da la cumissiun valan las tariffas tenor las disposiziuns da la lescha dal persunal per collavuraturas e per collavuraturs en uffizi accessoric.

Inventaris

Art.  3 1 En il rom da l'exposiziun publica d'inventaris novs sco er da lur actualisaziuns vegnan infurmads ultra da las proprietarias e dals proprietaris da bains immobigliars pertutgads   er   las   retschavidras   ed   ils   retschaviders   dal   dretg   da   construcziun pertutgads.

2 Ils inventaris chantunals pon vegnir actualisads dals posts chantunals spezialisads en   il   rom   da   proceduras   d'approvaziun   u   da   permissiun,   sche   la   procedura correspunda a las prescripziuns da l'artitgel 4 alinea 1 e da l'artitgel 5 da la Lescha chantunala davart la protecziun da la natira e da la patria 3)  e sche la decisiun da l'autoritad   cumpetenta   ha   per   consequenza   che   objects   da   l'inventari   ston   vegnir midads. * 3 La Regenza po relaschar directivas per l'actualisaziun ordinaria e per l'actualisaziun simplifitgada tenor l'artitgel 2 dals inventaris chantunals. *

2. Protecziun da la cuntrada e da la natira

2.1. PROTECZIUN DA LA CUNTRADA

Prestaziun cumpensatorica

Art.  4 1 L'autezza da la taxa da cumpensaziun vegn eruida a maun da las directivas da la regenza.

2) DG 496.000 3) DG 496.000

2

496.100

2 L'autezza   da   la   taxa   da   cumpensaziun   correspunda   a   la   media   dals   custs   d'ina cumpensaziun reala equivalenta.

3 La taxa da cumpensaziun vegn attribuida ad ina finanziaziun speziala en il senn d'in fond per la protecziun da biotops e da la cuntrada. *

Art.  5

Reducziun u deliberaziun da l'obligaziun da prestar ina cumpensaziun

1 Dumondas   da   reducziun   u   da   deliberaziun   da   l'obligaziun   da   prestar   ina cumpensaziun en cas d'intervenziuns en cuntradas ch'èn protegidas dal chantun ston vegnir inoltradas al post spezialisà.

2 Il post spezialisà examinescha las dumondas e fa ina proposta a la regenza.

3 La   dumonda   vegn   acceptada,   sch'i   po   vegnir   cumprovà   che   da   vart   da   las chaschunadras e dals chaschunaders da l'intervenziun èn – sin basa facultativa – vegnidas fatgas prestaziuns ils ultims 10 onns a favur da la cuntrada che cuvran per part u dal tuttafatg la summa da l'obligaziun da cumpensaziun.

Utilisaziun da la taxa da cumpensaziun

Art.  6 1 La   taxa   da   cumpensaziun   vegn   duvrada   per   mesiras   da   revalitaziun   che   han grondas   consequenzas   per   la   cuntrada.   Ils   meds   finanzials   vegnan   duvrads   – uschenavant che quai è pussaivel – en la medema regiun.

2 Dumondas per deliberar meds finanzials per mesiras da cumpensaziun ston vegnir drizzadas al post spezialisà.

3 Il post spezialisà examinescha las dumondas entradas. La cumpetenza per conceder meds finanzials sa drizza tenor l'artitgel 21. *

2.2. PROTECZIUN DA LA NATIRA

2.2.1. Protecziun dals biotops

Prestaziun cumpensatorica

Art.  7 1 L'autezza da la taxa da cumpensaziun vegn eruida a maun da las directivas da la regenza.

2 En   cas   d'intervenziuns   en   biotops   da   guaud   rars   vegn   l'autezza   da   la   taxa   da cumpensaziun eruida tenor la basa da l'Uffizi da guaud e privels da la natira. * 3 L'autezza   da   la   taxa   da   cumpensaziun   correspunda   a   la   media   dals   custs   d'ina cumpensaziun reala equivalenta.

4 La taxa da cumpensaziun vegn attribuida ad ina finanziaziun speziala en il senn d'in fond per la protecziun da biotops e da la cuntrada. *

3

496.100

Utilisaziun da la taxa da cumpensaziun

Art.  8 1 La taxa da cumpensaziun vegn duvrada per projects per acquistar da nov, per refar e per augmentar la valur da biotops ch'èn degns da vegnir protegids inclusiv la projectaziun e l'acquist da terren. Uschenavant che quai è pussaivel vegnan ils meds finanzials duvrads en la medema regiun, ed en quest connex vegnan las surfatschas cun cultura alternanta tractadas cun quità.

2 Dumondas per deliberar meds finanzials per mesiras da cumpensaziun ston vegnir drizzadas al post spezialisà.

3 Il post spezialisà examinescha las dumondas entradas. La cumpetenza per conceder meds finanzials sa drizza tenor l'artitgel 21. *

Saivs vivas e chagliom

Art.  9 1 Sco   saivs   vivas   u   sco   chagliom   valan   populaziuns   da   guaud   che   n'èn   betg suttamessas a la legislaziun forestala e che consistan da chaglias e da bostgs, ch'èn almain 5 onns vegls, per gronda part indigens e dal lieu. Ultra da quai han questas populaziuns da guaud ina surfatscha surcreschida d'almain 30 m² u ina lunghezza d'almain 10 m. * 2 La   surfatscha   da   las   saivs   vivas   e   dal   chagliom   vegn   furmada   da   la   lingia   da colliaziun dal center dal tschep al center dal tschep dals bostgs a l'ur da mintga vart u – en cas da chaglias – dal center da la chaglia (surfatscha, nua che questas plantas creschan) e supplementarmain d'ina strivla d'ina ladezza da 2 m (ur da la saiv viva).

La   dimensiun   da   la   surfatscha   da   las   saivs   vivas   e   dal   chagliom   sco   er   lur cumpensaziun vegnan eruidas tenor l'agiunta 1.

3 La tgira da las saivs vivas e dal chagliom vegn fatga en enclegientscha e tenor las ordinaziuns   dal   servetsch   forestal   cumpetent.   En   il   rom   da   sias   incumbensas suveranas controllescha quel, co che la tgira da las saivs vivas vegn prestada.

2.2.2. Protecziun da las spezias

Plantas ed animals protegids en il chantun

Art.  10 1 Supplementarmain a las plantas ed als animals ch'èn protegids tras il dretg federal èn protegidas sin il territori dal chantun Grischun tut las spezias ch'èn menziunadas en l'agiunta 2.

Territori da protecziun da las plantas e dals bulieus

Art.  11 1 Zavrond   territoris   da   protecziun   da   las   plantas   e   dals   bulieus   procuran   las vischnancas   per   ina   cooperaziun   adequata   da   la   populaziun   sco   er   da   las proprietarias e dals proprietaris da bains immobigliars.

Art.  12 1 En territoris per la protecziun dals bulieus èsi scumandà da rimnar bulieus. *

Rimnar bulieus

4

496.100

2 Dal 1. fin e cun il 10. di da mintga mais èsi scumandà da rimnar bulieus. Ils ulteriurs dis dastgan vegnir rimnads maximalmain 2 kg bulieus per persuna e per di.

3 Igl è scumandà da rimnar bulieus en gruppas da passa 3 persunas. Exceptà da quest scumond èn famiglias. * 4 I n'è betg admess da duvrar rastels, zappins ed auters guaffens per rimnar bulieus sco er da destruir aposta bulieus.

5 Per intents scientifics u per intents da scolaziun po il post spezialisà permetter en cas singuls excepziuns dals scumonds e da las restricziuns tenor ils alineas 1 fin 3. *

Surveglianza

Art.  13 1 Ils organs da la polizia, dal servetsch forestal, da la surveglianza da chatscha e da pestga sco er las survegliadras ed ils survegliaders auxiliars per la protecziun da las plantas e dals bulieus surveglian che las disposiziuns davart la protecziun da las plantas e dals bulieus vegnian observadas.

2 Las survegliadras ed ils survegliaders auxiliars per la protecziun da las plantas e dals bulieus vegnan tschernids dal departament mintgamai per ina perioda da 4 onns.

Per exequir lur activitad envers terzas persunas han ellas ed els la posiziun d'ina collavuratura   chantunala   u   d'in   collavuratur   chantunal   en   uffizi   accessoric   e survegnan in document da legitimaziun dal departament.

3. Protecziun da la patria

3.1. TGIRA DA MONUMENTS

Elavuraziun da l'Inventari chantunal dals edifizis *

Art.  14 1 Cun elavurar l'inventari chantunal dals edifizis e dals stabiliments degns da vegnir protegids (Inventari chantunal dals edifizis) vegnan resguardads ils inventaris ed ils plans sectorials da la Confederaziun, ils plans directivs ed ils plans d'utilisaziun dal chantun e da las vischnancas sco er ulteriuras basas. * 1bis Il post spezialisà orientescha la vischnanca al cumenzament da l'elavuraziun u da l'actualisaziun   da   l'Inventari   chantunal   dals   edifizis   –   inditgond   las   basas   da giudicament   –   davart   l'introducziun   dal   process   d'inventarisaziun   e   dat   a   la vischnanca la pussaivladad da preschentar ulteriurs documents. * 1ter Sch'i   vegn   fatga   ina   inspecziun   dal   lieu,   da   la   gruppa   d'edifizis   u   d'edifizis singuls,   sto   il   post   spezialisà   conceder   a   la   vischnanca   la   pussaivladad   da   sa participar a questa inspecziun. * 2 L'Inventari chantunal dals edifizis po vegnir consultà tar la Tgira chantunala da monuments. *

5

496.100

Mesiras da protecziun definitivas

Art.  15 1 Suenter   che   mesiras   da   protecziun   preventivas   èn   vegnidas   ordinadas,   sto l'autoritad cumpetenta relaschar entaifer 3 mais mesiras da protecziun definitivas en il senn da l'artitgel 26 da la lescha chantunala davart la protecziun da la natira e da la patria.

2 Las   mesiras   da   protecziun   preventivas   daventan   obsoletas,   sch'i   vegn   desistì entaifer quest termin d'ordinar mesiras da protecziun definitivas.

3.2. EXCHAVAZIUNS ARCHEOLOGICAS

Exchavaziuns archeologicas

Art.  16 1 Il post spezialisà po permetter a terzas persunas da far exchavaziuns archeologicas, sch'ina execuziun adequata è garantida.

2 L'utilisaziun   da   detecturs   da   metal   tras   terzas   persunas   per   tschertgar   objects archeologics supponids basegna la permissiun dal post spezialisà.

4. Contribuziuns chantunalas

Dumondas

Art.  17 1 Dumondas da contribuziun ston vegnir inoltradas tar il post spezialisà cumpetent ensemen cun ils documents necessaris, e quai avant che cumenzar cun eventualas lavurs u mesiras.

2 Las   lavurs   e   las   mesiras   dastgan   vegnir   prendidas   per   mauns   pir   suenter   che l'autoritad cumpetenta ha decidì en la dumonda da contribuziun.

3 En   cas   urgents   po   l'autoritad   ch'è   cumpetenta   per   conceder   la   contribuziun permetter da cumenzar pli baud cun las lavurs. Questa permissiun na dat nagin dretg da survegnir la contribuziun.

Midadas essenzialas

Art.  18 1 Midadas   essenzialas   da   projects,   per   ils   quals   igl   èn   vegnidas   garantidas contribuziuns, sco er midadas che pon avair per consequenza in'adattaziun da las contribuziuns, ston vegnir annunziadas al post spezialisà avant che cumenzar cun las lavurs.

2 Per in'adattaziun da la garanzia da contribuziun sto vegnir inoltrada ina dumonda correspundenta.

6

496.100

Perdita dal dretg da survegnir ina contribuziun

Art.  19 1 La concessiun da contribuziuns croda, sche lavurs u mesiras vegnan cumenzadas avant che la contribuziun è vegnida garantida u sche midadas essenzialas dal project che vegnan fatgas durant la realisaziun n'èn betg vegnidas permessas ordavant da l'autoritad ch'è cumpetenta per conceder contribuziuns.

Expertisa

Art.  20 1 Ils posts spezialisads cumpetents suttamettan dumondas per contribuziuns da passa 200 000 francs a la Cumissiun chantunala per la protecziun da la natira e da la patria.

Exceptadas da quai èn contribuziuns en il rom da cunvegnas da program cun la Confederaziun. Talas cunvegnas ston mintgamai vegnir suttamessas a la cumissiun per il giudicat. *

Cumpetenza

Art.  21 1 … * 2 Contribuziuns fin 300 000 francs per dumonda vegnan concedidas dal departament.

3 Per conceder contribuziuns che surpassan quella summa è cumpetenta la regenza.

Art.  22

Calculaziun da las contribuziuns 1. mesiras da la protecziun da la cuntrada e da la natira 1 L'autezza da la contribuziun chantunala sco er ils detagls da sia concessiun vegnan reglads cun ina disposiziun u en il rom d'ina cunvegna da prestaziun.

2 Sco custs imputabels valan quellas expensas che stattan en in connex direct cun las stentas da la protecziun da la natira e da la cuntrada.

2. parcs

Art.  23 1 La contribuziun chantunala per in project da parc è limitada a maximalmain 100 pertschient da la contribuziun federala.

2 Ina   contribuziun   chantunala   vegn   concedida   mo,   sche   las   vischnancas,   da   las qualas il territori fa part dal parc, sa participeschan en moda adequata vi dals custs.

3 L'autezza da la contribuziun chantunala sco er ils detagls da sia concessiun vegnan reglads en il rom d'ina cunvegna da prestaziun cun l'instituziun ch'è responsabla per il parc.

Art.  24

3. mesiras da la protecziun da la patria a) custs dal mantegniment

1 Las  contribuziuns  chantunalas  als  custs  imputabels  per  il   mantegniment,  per  la reparaziun e per la tgira da monuments architectonics degns da vegnir protegids importan:

a)

b)

15 pertschient per edifizis publics;

20 pertschient per edifizis privats;

7

496.100

c)

fin   35   pertschient   per   mesiras   cun   custs   spezialmain   gronds   inclusiv   las mesiras per la protecziun dal maletg dal vitg.

2 Las contribuziuns èn limitadas a 300 000 francs per object. En cas extraordinaris po la regenza conceder contribuziuns pli autas.

3 Sco   custs   imputabels   valan   quellas   expensas   che   resultan   directamain   per   il mantegniment, per la reparaziun u per la tgira dal monument architectonic degn da vegnir protegì.

b) custs da l'acquist

Art.  25 1 La contribuziun chantunala a l'acquist d'edifizis ch'èn degns da vegnir protegids e che han ina impurtanza naziunala importa maximalmain 20 pertschient dal pretsch da cumpra da l'object stimà uffizialmain.

c) lieus da chats archeologics

Art.  26 1 La contribuziun chantunala als custs per mantegnair e per reparar lieus da chats archeologics importa maximalmain 35 pertschient dals custs imputabels.

2 Las contribuziuns èn limitadas a 300 000 francs per object. En cas extraordinaris po la regenza conceder contribuziuns pli autas.

3 La   contribuziun   chantunala   a   l'acquist   da   lieus   da   chats   archeologics   importa maximalmain 50 pertschient da la valur da stimaziun uffiziala dal bain immobigliar.

4. perscrutaziun, lavur da publicitad

Art.  27 1 A projects da perscrutaziun vegnan pajadas contribuziuns chantunalas mo, sche lur resultats laschan spetgar in niz concret per l'execuziun da la lescha chantunala davart la protecziun da la natira e da la patria. Imputabels èn ils custs per la lavur al lieu e per sia evaluaziun.

2 Las  contribuziuns  chantunalas  a  projects  da  perscrutaziun  sco  er  a  mesiras  per sensibilisar la publicitad per ils fatgs da la protecziun da la natira e da la patria importan maximalmain 35 pertschient dals custs imputabels.

3 Las contribuziuns chantunalas a projects da perscrutaziun vegnan per regla fixadas sin basa da las pussaivladads finanzialas da las petentas e dals petents sco er sin basa da prestaziuns da las vischnancas sco er d'autras corporaziuns da dretg public e d'instituziuns.

Cundiziuns e pretensiuns

Art.  28 1 La   garanzia   d'ina   contribuziun   per   in   object   vegn   per   regla   colliada   cun   las suandantas cundiziuns e pretensiuns:

a)

l'object   sto   vegnir   mantegnì   en   in   stadi   che   correspunda   a   l'intent   da   la contribuziun;

midadas   dal   stadi   da   l'object   basegnan   l'approvaziun   dal   post   spezialisà cumpetent;

b)

8

496.100

c)

d)

las directivas dal post spezialisà cumpetent ston vegnir observadas;

objects, als quals vegnan pajadas contribuziuns da passa 25 000 francs, ston vegnir   mess   sut   protecziun.   Sch'els   vegnan   mess   sut   protecziun,   sto   quai vegnir remartgà en il register funsil sco restricziun da la proprietad da dretg public.

Pajament

Art.  29 1 La contribuziun vegn pajada pir suenter la collaudaziun da las lavurs.

2 Tar projects pli gronds pon vegnir fatgs pajaments a quint u en ratas a norma dal progress dal project.

3 Il pajament final vegn fatg suenter ch'il rendaquint final è vegnì controllà e suenter ch'ina documentaziun professiunala è vegnida furnida.

4a. Disposiziuns da procedura *

Art.  29a * Autoritad d'approvaziun tenor la legislaziun speziala 1 En cas ch'in project è suttamess ad ina procedura d'approvaziun da concessiun u da project   da   dretg   spezial,   po   l'autoritad   d'approvaziun   respectiva   conceder   las eventualas permissiuns tenor il dretg davart la protecziun da la natira.

2 Las   permissiuns   tenor   il   dretg   davart   la   protecziun   da   la   natira   dastgan   vegnir concedidas   mo,   sche   l'approvaziun   da   quella   autoritad   da   permissiun,   ch'è normalmain cumpetenta, è avant maun.

5. Disposiziuns penalas

Art.  30

Procedura da multas disciplinaras tenor il dretg chantunal 1. princip *

1 Surpassaments da las disposiziuns chantunalas da la protecziun dals bulieus e da las plantas pon vegnir chastiads en ina procedura da multas disciplinaras a norma da la lescha introductiva tar il cudesch da procedura penala svizzer (LItCPP) dals 16 da zercladur 20104). * 2 Ils imports da las multas èn inditgads en l'agiunta 3. *

2. organs cumpetents

Art.  31 1 Autorisads d'incassar multas disciplinaras èn ils organs da la polizia, dal servetsch forestal, da la surveglianza da chatscha e da pestga, da las guardias federalas da cunfin sco er las survegliadras ed ils survegliaders auxiliars per la protecziun da las plantas e dals bulieus. *

4) DG 350.100

9

496.100

3. refusa e denunzia

Art.  32 1 Ils organs cumpetents èn obligads da communitgar a la delinquenta u al delinquent ch'ella u el possia refusar la procedura da multas disciplinaras.

2 Sche la delinquenta u il delinquent refusa la procedura da multas disciplinaras, vegn exequida la procedura penala davant autoritads administrativas.

4. pajament

Art.  33 1 La delinquenta u il delinquent po pajar la multa immediatamain u entaifer 30 dis.

2 Sche la multa vegn pajada immediatamain, vegn emessa ina quittanza.

3 Sche la delinquenta u il delinquent na paja betg immediatamain la multa, survegn ella u el in temp da ponderaziun da 30 dis a partir da la facturaziun. Sch'il quint vegn pajà entaifer quest termin, sto il formular da multas emplenì vegnir destruì. Cas cuntrari sto vegnir iniziada la procedura penala davant autoritads administrativas.

5. formulars

Art.  34 1 Ils formulars en la procedura da multas disciplinaras ston cuntegnair almain las indicaziuns tenor l'agiunta 4.

Procedura da multas disciplinaras tenor il dretg federal Art.  34a * 1 Ils organs designads en l'artitgel 31 èn cumpetents per incassar multas disciplinaras tenor la legislaziun federala davart las multas disciplinaras5).

2 La procedura sa drizza tenor la lescha federala davart las multas disciplinaras6).

6. Disposiziuns finalas

Aboliziun dal dretg vertent

Art.  35 1 Cun l'entrada en vigur da questa ordinaziun vegnan abolids ils suandants relaschs:

a)

disposiziuns executivas tar l'ordinaziun davart la protecziun da la natira e da la patria dals 16 da december 19857);

ordinaziun davart la protecziun dals bulieus (OPB) dals 9 da december 19968);

reglament per las survegliadras e per ils survegliaders auxiliars en servetsch da la protecziun da las plantas e dals bulieus dals 7 da fanadur 19759);

reglament per pajar contribuziuns a las mesiras per la protecziun da la natira e da la patria dals 19 da favrer 199110).

b)

c)

d)

5) CS 741.03; CS 741.031 6) CS 741.03 7) CUL 1985, 1587 8) CUL 1996, 3786 9) CUL 1975, 849 10) CUL 1991, 2747

10

496.100

Entrada en vigur

Art.  36 1 Questa   ordinaziun   entra   en   vigur   ensemen   cun   lescha   chantunala   davart   la protecziun da la natira e da la patria (LNPGR)11).

11) 1. da matg 2011

11

496.100

Tabella da las modificaziuns - tenor conclus

Entrada en vigur 01-05-2011 01-08-2011 01-08-2011 01-08-2011 01-12-2012 01-12-2012 01-12-2012 01-12-2012 01-01-2020 01-01-2020 01-01-2020 01-01-2020 01-01-2020 01-01-2020

01-07-2020 01-07-2020 01-07-2020 01-07-2020 01-11-2023 01-11-2023 01-11-2023 01-11-2023 01-11-2023 01-11-2023 01-11-2023 01-11-2023 01-11-2023 01-11-2023

01-09-2024 01-09-2024

Element relasch Art. 12 al. 1 Art. 12 al. 3 Art. 12 al. 5 Art. 4 al. 3 Art. 6 al. 3 Art. 7 al. 4 Art. 8 al. 3 Art. 30 Art. 30 al. 1 Art. 30 al. 2 Art. 31 al. 1 Art. 34a Agiunta 3

Art. 1 al. 3 Art. 3 al. 2 Art. 3 al. 3 Art. 9 al. 1 Art. 7 al. 2 Art. 14 Art. 14 al. 1 Art. 14 al. 1bis Art. 14 al. 1ter Art. 14 al. 2 Art. 20 al. 1 Titel 4a.

Art. 29a Agiunta 2

Art. 20 al. 1 Art. 21 al. 1

Modificaziun emprima versiun midada midada integraziun midada midada midada midada midada dal titel midada midada midada integraziun midada dal num e dal cuntegn midada integraziun integraziun midada midada midada dal titel midada integraziun integraziun midada midada integraziun integraziun midada dal num e dal cuntegn midada aboliziun

Publicaziun en la CUL - - - - - - - - 2019-030 2019-030 2019-030 2019-030 2019-030 2019-030

2020-035 2020-035 2020-035 2020-035 2023-033 2023-033 2023-033 2023-033 2023-033 2023-033 2023-033 2023-033 2023-033 2023-033

2024-023 2024-023

Conclus 18-04-2011 05-07-2011 05-07-2011 05-07-2011 25-09-2012 25-09-2012 25-09-2012 25-09-2012 10-12-2019 10-12-2019 10-12-2019 10-12-2019 10-12-2019 10-12-2019

30-06-2020 30-06-2020 30-06-2020 30-06-2020 24-10-2023 24-10-2023 24-10-2023 24-10-2023 24-10-2023 24-10-2023 24-10-2023 24-10-2023 24-10-2023 24-10-2023

20-08-2024 20-08-2024

12

496.100

Tabella da las modificaziuns - tenor element

Element relasch Art. 1 al. 3 Art. 3 al. 2 Art. 3 al. 3 Art. 4 al. 3 Art. 6 al. 3 Art. 7 al. 2 Art. 7 al. 4 Art. 8 al. 3 Art. 9 al. 1 Art. 12 al. 1 Art. 12 al. 3 Art. 12 al. 5 Art. 14 Art. 14 al. 1 Art. 14 al. 1bis Art. 14 al. 1ter Art. 14 al. 2 Art. 20 al. 1 Art. 20 al. 1 Art. 21 al. 1 Titel 4a.

Art. 29a Art. 30 Art. 30 al. 1 Art. 30 al. 2 Art. 31 al. 1 Art. 34a Agiunta 2

Conclus 18-04-2011 30-06-2020 30-06-2020 30-06-2020 25-09-2012 25-09-2012 24-10-2023 25-09-2012 25-09-2012 30-06-2020 05-07-2011 05-07-2011 05-07-2011 24-10-2023 24-10-2023 24-10-2023 24-10-2023 24-10-2023 24-10-2023 20-08-2024 20-08-2024 24-10-2023 24-10-2023 10-12-2019 10-12-2019 10-12-2019 10-12-2019 10-12-2019 24-10-2023

Entrada en vigur 01-05-2011 01-07-2020 01-07-2020 01-07-2020 01-12-2012 01-12-2012 01-11-2023 01-12-2012 01-12-2012 01-07-2020 01-08-2011 01-08-2011 01-08-2011 01-11-2023 01-11-2023 01-11-2023 01-11-2023 01-11-2023 01-11-2023 01-09-2024 01-09-2024 01-11-2023 01-11-2023 01-01-2020 01-01-2020 01-01-2020 01-01-2020 01-01-2020 01-11-2023

Agiunta 3

10-12-2019

01-01-2020

Modificaziun emprima versiun midada integraziun integraziun midada midada midada midada midada midada midada midada integraziun midada dal titel midada integraziun integraziun midada midada midada aboliziun integraziun integraziun midada dal titel midada midada midada integraziun midada dal num e dal cuntegn midada dal num e dal cuntegn

Publicaziun en la CUL - 2020-035 2020-035 2020-035 - - 2023-033 - - 2020-035 - - - 2023-033 2023-033 2023-033 2023-033 2023-033 2023-033 2024-023 2024-023 2023-033 2023-033 2019-030 2019-030 2019-030 2019-030 2019-030 2023-033

2019-030

13

496.100-A1

Agiunta 1: Saivs vivas e chagliom (art. 9)

(versiun dals 01-12-2012)

1. Mesirar correctamain saivs vivas e chagliom

Saivs  vivas  e  chagliom  cumpiglian  la  surfatscha,  nua  che  questas  plantas  creschan inclusiv in ur enturn ed enturn. La surfatscha, nua che questas plantas creschan, vegn mesirada  da  la  lingia  da  colliaziun  dal  center  dal  tschep  al  center  dal  tschep  dals bostgs a l'ur da mintga vart u – en cas da chaglias – dal center da la chaglia e l'ur da la saiv viva dal perimeter da la surfatscha, nua che questas plantas creschan. Sche la distanza tranter surfatschas, nua che questas plantas creschan, importa main che 10 m, valan questas surfatschas sco ina surfatscha.

La  zona  da  plimatsch  en  il  senn  da  l'artitgel  14  alinea  2  litera  d  da  l'ordinaziun federala davart la protecziun da la natira e da la patria 1) vegn mesirada dal perimeter da l'ur da la saiv viva. Per regla ha ella ina ladezza da 5 m.

1)  CS 451.1

1

496.100-A1

2. Cumpensaziun reala

Sche  saivs  vivas  e  chagliom  ston  vegnir  cumpensads,  stoi  vegnir  dà  adatg  ch'ina surfatscha  gronda  avunda  stettia  a  disposiziun  per  l'ur  da  la  saiv  viva  che  ha  ina ladezza da 2 m.

Emplantaziuns  da  cumpensaziun  per  saivs  vivas  ston  vegnir  fatgas  cun  chaglias indigenas  e  dal  lieu  sco  er  cun  singuls  bostgs  locals.  I  ston  vegnir  duvradas differentas  spezias  da  chaglias  e  da  bostgs.  La  part  da  chaglias  cun  spinas  sto importar almain 20 pertschient dal chagliom.

2

496.100-A2

Agiunta 2: Plantas ed animals protegids en il chantun (art. 10)

(Versiun dal 1. da november 2023)

1. Glista da las plantas protegidas en il Grischun

num scientific

rumantsch

anthericum liliago asplenium adulterinum asplenium cuneifolium campanula thyrsoides cortusa matthioli L.

cyclamen purpurascens Mill.

daphne mezereum L.

draba ladina eriophorum spp.

gentiana asclepiadea gentiana prostrata helleborus viridis leontopodium alpinum lomatogonium carinthiacum silene flos-jovis (L.) Clairv.

menyanthes trifoliata pinguicula, tut las spezias primula auricula L.

narcissus, spezias alvas pulsatilla montana Rchb.

ranunculus pygmaeus saxifraga cernua scilla bifolia stipa, tut las spezias swertia perennis trientalis europaea L.

gilgia-fain felesch strivlà falsifitgà felesch strivlà dal serpentin brunsina puschlada cortusa da Matthioli ciclama europeica dafna paivretta drava ladina minalvas, tut las spezias giansauna da palì giansauna bassa starnidella verda stailalva urnatta tschairada silena da Jupiter traifegl amar grassettas primula auricla narcissa, spezias alvas anemona da muntogna (violet stgir)

ranunchel nanin fendacrap pendus stailetta blaua stipa pennada taranta trientala europeica

1

496.100-A2

2. Glista dals animals protegids en il Grischun

num scientific

coenonympha tullia erinaceidae helix pomatia

rumantsch

egliet grond erizun lindorna bella

2

496.100-A3

Agiunta 3: Glista da las multas per surpassaments da las disposiziuns chantunalas da la protecziun dals bulieus e da las plantas (art. 30 al. 2)

(versiun dal 1. da schaner 2020)

1.  Surpassaments da las disposiziuns da la protecziun dals bulieus

1.1.  Rimnar bulieus en territoris da protecziun dals bulieus 1.2.  Rimnar bulieus durant il temp da schanetg 1.3.  Surpassar la quantitad admessa:

400.– 200.–

50.– fin 1/2 kg 100.– fin 1 kg 200.– fin 2 kg 300.– fin 3 kg 400.– fin 4 kg fin 5 kg 500.– Sche la restricziun da la quantitad vegn surpassada per passa 5 kg, inizieschan ils organs da surveglianza la procedura penala davant autoritads administrativas.

1.4.  Rimnar en gruppas da passa 3 persunas

per persuna

1.5.  Duvrar rastels, zappins ed auters guaffens 1.6.  Destruir aposta bulieus

100.– 200.– 200.–

2.  Surpassaments da las disposiziuns da la protecziun da las

plantas

en territoris da protecziun da las plantas (art. 21 al. 1 LNPGR1)

2.1.  Cleger, chavar ora e strair ora senza autorisaziun betg dapli che tschintg plantas 400.– 2.2.  Cleger, chavar ora, strair ora, manar davent, offrir, vender, cumprar u destruir tenor 100.–

senza  autorisaziun  betg  dapli  che l'agiunta 2

tschintg  plantas  selvadias

1 DG 496.000

1

496.100-A3

Sch'i vegnan ademplids plirs causals, vegnan las multas cumuladas.

2

496.100-A4

Agiunta 4: Pretensiuns minimalas per formulars (art. 34)

(versiun dals 01-12-2012)

1. Formulars da multa

Ils formulars da multa ston cuntegnair almain las suandantas indicaziuns:

a)  il num, il prenum, la data da naschientscha ed il lieu da domicil da la delinquenta

u dal delinquent;

b)  il gener, las uras ed il lieu da la cuntravenziun sco er las cifras respectivas da la

glista da multas;

c)  l'import da la multa;

d)  l'indicaziun  ch'i  vegnia  exequida  la  procedura  penala  davant  autoritads

administrativas, sche la multa na vegn betg pajada entaifer 30 dis;

e)  la durada dal temp da ponderaziun;

f)

g)  la suttascripziun da l'organ da surveglianza.

la data da la consegna dal formular da multa;

1